Rangsang Tuban (Hanacaraka)/Kaca 93


Alihaksara
/kaca 093/

sampun sepuh ; tansah ingampingan déning ingkang putra raden lodaka ; punika gampil katawanipun ;  wusana kyai patih sumerep yen mengsahipun ingkang putra piyambak ; raden udakawimba ; 
kyai patih boten pandung ; awit raden udakawimba dipun punḍut putra wiwit timur mila ; lajĕng dipun rangkul sarta dipun

tangisi ;  raden udakawimba ; inggih bela karuna ;  dangu arerangkulan ; wusana kyai patih ngendika ; "ngger ;  mas putu gusti kula ;  ingkang dados karsa sampeyan teka baḍé  ngrisak ḍateng karaton ; kagungan sampeyan piyambak" ; 
"rama ; kula boten baḍé  damel risaking wadyalit ;  agengipun adamel sedanipun kangjeng uwa ;  sayektosipun ; amung baḍé  nyerepaken ing awoning tindakipun uwa prabu ḍateng kula ;  sarta supados mantuna panganggepipun ingkang nyimpang saking kautaman ;  anganggep ; anak kuwalon utawi tunggakan kemaḍuh ;  boten anganggep anak kapenakan ; wusana kangjeng uwa lajĕng oncad saking palagan ;  iba ; kangjeng ibu dukanipun ḍateng kula ;  saupami kula lajenga ngatingal ;  awit saking punika rama ; kula boten lajĕng angebroki kaḍaton ;  

jv Basa Jawa (Javanese)
Rangsang Tuban